ปลุกเด็กไทยโชว์ มารยาทดี
นายชาย นครชัย อธิบดีกรมส่งเสริมวัฒนธรรม แถลงข่าวโครงการส่งเสริมและเผยแพร่ค่านิยมและความเป็นไทย ไทยดี มีมารยาท ว่า กรมส่งเสริมวัฒนธรรม (สวธ.) กองทุนส่งเสริมงานวัฒนธรรม ร่วมกับมูลนิธิฮั่วเคี้ยว ป่อเต๊กเซี่ยงตึ๊ง ม.หัวเฉียวเฉลิมพระเกียรติ และ บริษัท โมโน เทคโนโลยี จำกัด (มหาชน) จัดโครงการดังกล่าวขึ้นเพื่อส่งเสริม ให้เยาวชนคนรุ่นใหม่เห็นความสำคัญและมีส่วนร่วมในการผลิตและนำเสนอการรณรงค์ค่านิยมที่พึงประสงค์ของไทย ทั้งมารยาทไทย แนวทางปฏิบัติที่ดีในสังคมไทยผ่านสื่อในรูปแบบภาพยนตร์สั้น เพื่อสร้างเด็กไทยรุ่นใหม่ให้ฉลาด เข้าสังคมได้อย่างสร้างสรรค์ สามารถผลิตเนื้อหาภาพยนตร์ เขียนบท และรู้กระบวนการถ่ายทำภาพยนตร์,นายปฐมพงศ์ สิรชัยรัตน์ ประธานเจ้าหน้าที่ปฏิบัติการ บริษัท โมโน เทคโนโลยีฯ เปิดเผยว่าโครงการฯ ไทยดี มีมารยาท ประกอบด้วย การประกวดหนังสั้น ความยาว 3-5 นาที ระดับเยาวชน อายุไม่เกิน 25 ปี เพื่อชิงเงินรางวัลกว่า 3 แสนบาท โดยดูรายละเอียดได้ที่ ,https://video.mthai.com/campaign/thai-d,  รวมทั้งมีการจัด เวิร์กช็อป เพื่อรณรงค์ส่งเสริมความเป็นไทย ในกลุ่มนักศึกษา ใน มหาวิทยาลัยภูมิภาคต่างๆ และ จัดทอล์กโชว์ แนวคิด ไทยดี มีมารยาท ที่โรงภาพยนตร์ 4 ภูมิภาค นอกจากนี้ ยังมีผลิตและเผยแพร่ มินิซีรีส์ ไทยดี มีมารยาท เพื่อเผยแพร่เรื่องราวดีๆ ในสังคมไทย ทางช่อง MONO29 ในช่วงประมาณเดือน ส.ค.-ต.ค.นี้ เช่น มารยาทในโรงหนัง การใช้ลิฟต์ การอยู่ร่วมกัน การใช้รถใช้ถนน การเข้าคิว เป็นต้น.
โครงการฯ ไทยดี มีมารยาท ประกอบด้วย การประกวดหนังสั้น ความยาว 3-5 นาที ระดับเยาวชน อายุไม่เกิน 25 ปี
กรมส่งเสริมวัฒนธรรม,เยาวชน,มารยาท,เด็กไทย,ประกวดหนังสั้น,ชาย นครชัย,ปฐมพงศ์ สิรชัยรัตน์,การศึกษา